Մոնղոլական քարադր

**Մոնղոլական քարադր** ()  քարադրների ընտանիքին (*Charadriidae*) պատկանող թռչուն։

## Բնութագիր
Մոնղոլական քարադրը ունի 17-20 սմ երկարություն։ Թևերի բացվածքը հասնում է 45-50 սմ։ Թևերի երկարությունը 45-ից 55 սմ է։ Քաշը տատանվում է 50-ից 75 գ։

Մոնղոլական քարադրի դեմքի սև հատվածը տարածվում է կտուցի հիմքից անցնում է աչքերի միջով դեպի ականջի բծերը։ Գլխի վերին մասը շագանակագույն է, գլխի հետևից դեպի ներքև անցնում է կարմրավուն-շագանակագույն շերտ, իսկ սպիտակ կոկորդը կարմիր կրծքից բաժանվում է բարակ սև շերտով։ Մեջքը և թևերը շագանակագույն են։ Մարմնի ստորին մասը սպիտակ է, կողմերի փոքր կարմրավուն շագանակագույն բծերով։ Ոտքերը ձիթապտղի շագանակագույն են։

Ձմռանը թռչունի մոտ բացակայում է դեմքի դիմակ և կարմրավուն շագանակագույն կրծքավանդակը։ Թռչնի վերին մարմնի փետուրը հավասարաչափ շագանակագույն է, իսկ մարմնի ստորին հատվածը` սպիտակ։ Ձմեռային հագուստով երիտասարդ թռչունները նման են մեծահասակ թռչուններին, սակայն գլխի վերին մասն ավելի շագանակագույն է։

Աչքի ծիածանաթաղանթը մուգ շագանակագույն է։ Կտուցը մուգ շագանակագույն է։

## Տարածվածություն
Մոնղոլական քարադրի տարածման տարածքը Ռուսաստանի արևելքն է։ Այս տեսակի թռչունները բնադրում են Չուկոտյան թերակղզում, Կամչատկայում և Կոմանդորյան կղզիներում։ Կան ապացույցներ, որ այս տեսակը բնադրում է նաև Ալյասկայի արևմտյան ափերին։ Թռչունները պարբերաբար կարող են դիտվել Սուրբ Լավրենտիոս կղզում և Ալեուտյան կղզիներում, այնուամենայնիվ, բնի հաստատման մասին որևէ ապացույց դեռևս չկա։

Մոնղոլական քարադրը գերադասում է բարձր լեռնային շրջանները, այնուամենայնիվ, այն հանդիպում է և՛ տունդրաներում, և՛ ցածրադիր վայրերում։ Կոմանդորյան կղզիներում թռչունի այս տեսակը պարբերաբար բույն է դնում գետերի միջև՝ ավազոտ տարածքնեում։ Սա չվող թռչուն է, որը ձմեռում է Ֆիլիպիններում, Ինդոնեզիայում և Ավստրալիայում։

## Կենսակերպ
Սա թռչունների հոտ է։ Բազմացման շրջանում ձևավորում են կայուն զույգեր։ Բույնը մակերեսային փոս է, որը երբեմն դրվում է քարաքոսերի մեջ։ Բնում դնում են 2-3 ձու։ Դրանք կա՛մ բացարձակապես շագանակագույն են, կա՛մ ձիթապտղի կանաչ մեծ կարմիր-շագանակագույն բծերով։ Ինկուբացիոն ժամանակահատվածը 21 օր է։ Սովորաբար, այս ցեղատեսակի միայն արու թռչունն է թուխս նստում։ Երիտասարդ թռչունները դառնում են ինքնուրույն և անկախ 25-30 օրականից սկսած։ Մեկ տարեկանում նրանք դառնում են սեռականորեն հասուն։

Մոնղոլական քարադրի սնունդը բաղկացած է խեցգետնանմաններից, միջատներից և դրանց թրթուրներից։
thumb|250px

## Պատկերասրահ

Պատկեր:Charadrius mongolus 2.jpg
Պատկեր:Charadrius mongolus - Laem Phak Bia.jpg
Պատկեր:Charadrius mongolus (23299962353).jpg
Պատկեր:Charadrius mongolus (23926716055).jpg
Պատկեր:Charadrius mongolus (23558899459).jpg
Պատկեր:Charadrius mongolus stegmanni eating.JPG
Պատկեր:Mongolian Plover (Charadrius mongolus) 1.jpg
Պատկեր:Charadrius mongolus stegmanni eating ragworm.JPG
Պատկեր:Lesser Sand Plover (Charadrius mongolus) (36465710832).jpg
Պատկեր:Charadrius mongolus Karnataka.jpg
Պատկեր:Mongolian Plover (Charadrius mongolus) 3.jpg
Պատկեր:Mongolian Plover (Charadrius mongolus) - Flickr - Lip Kee.jpg
Պատկեր:Lesser Sandplover (Charadrius mongolus) മംഗോളിയൻ മണൽക്കോഴി. (37504851506).jpg
Պատկեր:Birds on Calingute beach Goa.jpg
Պատկեր:Sanderling in flight with lesser sand plover-E (1).jpg


## Ծանոթագրություններ

## Գրականություն
* Richard Sale: A Complete Guide to Arctic Wildlife, Verlag Christopher Helm, London 2006, ISBN 0-7136-7039-8

## Արտաքին հղումներ
* Ռուսաստանի ողնաշարավոր կենդանիներ։ Մոնղոլական քարադր

Կատեգորիա:Ասիայի թռչուններ
Կատեգորիա:Աֆրիկայի թռչուններ
Կատեգորիա:Թռչուններ այբբենական կարգով
Կատեգորիա:Ողնաշարավորներ
Կատեգորիա:Քարադրանմաններ
Կատեգորիա:Քորդավորներ